Αίτηση προδικαστικής αποφάσεως την οποία υπέβαλε το Tribunale di Milano (Ιταλία) στις 13 Σεπτεμβρίου 2019 – SPV Project 1503 Srl, Dobank SpA κατά YB
(Υπόθεση C-693/19)
Γλώσσα διαδικασίας: η ιταλική
Αιτούν δικαστήριο
Tribunale di Milano
Διάδικοι στην υπόθεση της κύριας δίκης
Επισπεύδουσες την εκτέλεση: SPV Project 1503 Srl, Dobank SpA
Καθού: YB
Προδικαστικό ερώτημα
Αντίκειται στα άρθρα 6 και 7 της οδηγίας 93/13/ΕΟΚ1 και στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης —και εάν ναι, υπό ποιους όρους—εθνικό σύστημα όπως το επίμαχο στην κύρια δίκη, το οποίο εμποδίζει το δικαστήριο της εκτελέσεως να προβεί σε έλεγχο ουσίας ενός δικαστικού εκτελεστού τίτλου που έχει αποκτήσει ισχύ δεδικασμένου και το οποίο εμποδίζει το δικαστήριο αυτό να παρακάμψει το έμμεσο (εκτεινόμενο επί παρεμπιπτόντων ζητημάτων) δεδικασμένο, σε περίπτωση που ο καταναλωτής έχει εκδηλώσει τη βούλησή του να επικαλεστεί τον καταχρηστικό χαρακτήρα της ρήτρας που περιλαμβάνεται στη σύμβαση βάσει της οποίας εκδόθηκε ο εκτελεστός τίτλος;
____________
1     Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993, L 95, σ. 29).